Diari Oficial de la Generalitat Valenciana


Sumari del DOGV 3756, del 24-05-2000 (2000/3707)

Subhasta número EBP 01/2000. Alienació de la parcel·la municipal número 14 del Pla Parcial Bomba.
-------------------------------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/3707


Organisme emissor
:   Ajuntament d'Oliva

Tipus de document
:   Subhasta

Subhasta número EBP 01/2000. Alienació de la parcel·la municipal número 14 del Pla Parcial Bomba. [2000/S3707]
  
L'ajuntament Ple, en sessió ordinària celebrada el dia 27 d'abril de 2000, va adoptar, entre altres, els següents acords:
  
Primer. Aprovar l'expedient administratiu d'alienació de béns patrimonials referit al següent:
  
Expedient: EBP 01/2000.
  
Naturalesa: finca urbana.
  
Ubicació: Pla Parcial Bomba, parcel·la 14.
  
Superfície: 600,00 metres quadrats.
  
Dades urbanístiques: parcel·la urbana edificable. 0,6173 m2/m2 de coeficient d'edificabilitat. Nombre de plantes permeses: 2.
  
Usos permesos: residencial.
  
L'expedient administratiu integrat pels informes tècnics i jurídics, plec de condicions juridicoadministratives i acords adoptats se sotmet a informació pública per termini de vuit dies des de la publicació d'aquest anunci en el Butlletí Oficial de la Província de València, a fi que es puguen formular al·legacions a aquest. L'expedient es troba en les dependències d'Urbanisme de l'Ajuntament d'Oliva perquè les persones interessades puguen examinar-lo i consultar-lo.
  
Segon. Aprovar l'alienació del bé patrimonial esmentat, mitjançant subhasta, en la forma que disposa l'article 80 i concordants del Reial Decret Legislatiu 781/1986, de 18 d'abril, Reglament de Béns de les Entitats Locals de 1986 i Llei 13/1995, de Contractes de les Administracions Públiques.
  
2.1 Tipus de licitació: 94.228.080 pessetes, a l'alça.
  
2.2 Termini de presentació: les proposicions, en sobre tancat, es presentaran en el termini de 26 dies naturals comptadors a partir de l'aparició de l'últim anunci de licitació en el Butlletí Oficial de la Província de València o en el Diari Oficial de la Generalitat Valenciana.
  
2.3 Requisits: per a participar en la subhasta, els generals regulats en la Llei de Contractes de les Administracions Públiques.
  
2.4 Garantia: provisional per a concórrer a la subhasta: 288.000 pessetes.
  
2.5 Presentació: les proposicions es presentaran en sobre tancat, a la Secretaria de l'Ajuntament, abans de les 14.00 hores de l'últim dia del termini assenyalat. Si l'últim dia del termini coincidira en dissabte o festiu, s'ampliarà automàticament el mateix dia hàbil següent. En el sobre figurarà la inscripció: "Proposició per a prendre part en la subhasta per a l'adjudicació de la parcel·la 14 del Pla Parcial Bomba".
  
El sobre contindrà la documentació que estableix l'article 6 del plec de condicions jurídiques i economicoadministratives.
  
2.6 Model de proposició
  
Senyor/Senyora.., major d'edat, amb DNI número ..., i domicili a efectes de notificacions en el carrer ..., número ..., de la ciutat de...
  
Que actua en nom propi (o en la representació de ...), assabentat de l'alienació, per part de l'Ajuntament d'Oliva, de la parcel·la número 14, situada en el Pla Parcial Bomba, amb una superfície de 600,00 metres quadrats, i que està interessat/da en l'adjudicació d'aquesta, oferisc mitjançant aquesta, el preu íntegre d ... pessetes.
  
Oliva, ... d ... de 2000.
  
2.7 Acte de la subhasta. L'acte de la subhasta, en sessió pública, tindrà lloc en el saló de sessions de l'Ajuntament d'Oliva el primer dia hàbil següent de l'acabament del termini de presentació de proposicions, a les 13.00 hores. Si el dia assenyalat coincidira en dissabte, s'entendrà automàticament prorrogat el primer dia hàbil següent.